**Становище по екологична оценка**

**№ ПВ – 1 –I -ЕО/2019 г.**

**Относно: Общ устройствен план на Община Карлово**

На основание чл. 26, ал. 1, т. 1 от Наредбата за условията и реда за извършване на екологична оценка на планове и програми (Наредба за ЕО, ДВ бр. 57/2004г. посл.изм. и доп.), във връзка с чл. 31, ал. 4 от Закона за биологичното разнообразие и чл. 36, ал. 11 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/2007г.посл.изм. и доп. ДВ бр.94/2012г.)

**Съгласувам**

Общ устройствен план на Община „Карлово“

**Възложител: Кмет на Община Карлово, ЕИК 000471365,** гр. Карлово, пл. „П. Събев” № 1

**Кратка характеристика на проекта за Общ устройствен план (ОУП):**

Общият устройствен план на община Карлово се разработва в съответствие с разпоредбите на чл.125 и чл.126 от Закона за устройство на територията, както и чл.16, ал.1, чл.17, чл.18 и чл.19 от Наредба № 8 за обема и съдържанието на устройствените схеми и планове.

Основна стратегическа цел на ОУП на община Карлово е да създаде териториална планова основа за нейното дългосрочно устойчиво устройствено развитие в съответствие с приетите стратегически документи за регионално развитие и със специфичните за община Карлово природни, културно-исторически, икономически, туристически и други ресурси. С ОУП се цели визуализирането и конкретизирането в териториално измерение на целите, политиките, мерките залегнали в стратегическите документи от по високо ниво, а именно ОПР и Областната стратегия за развитие (ОСР)

Наличието на действащ ОУП на Общината е условие и предпоставка за кандидатстване и получаване на финансиране по линия на оперативните програми на европейските структурни фондове.

Общият устройствен план на община Карлово обхваща цялата територия на общината, включвайки общинския център и отделните населени места заедно с техните землища - гр. Карлово, град Баня, с. Бегунци, с. Богдан, с. Васил Левски, с. Ведраре, с. Войнягово, с. Горни Домлян, с. Домлян, с. Дъбене, с. Иганово, град Калофер, с. Каравелово, с. Климент, град Клисура, с. Куртово, с. Кърнаре, с. Марино поле, с. Московец, с. Мраченик, с. Певците, с. Пролом, с. Розино, с. Слатина, с. Соколица, с. Столетово и с. Христо Даново.

**поради следните мотиви:**

1. Предвижданията на проекта за ОУП на община Карлово са съобразени и не влизат в противоречие с други съотносими планове и програми на национално, регионално и местно ниво.
2. При разработването на ОУП са взети предвид и съществуващите връзки с други планове, програми и проекти, определящи развитието на Европейския съюз и страната (Национална стратегия за регионално развитие, 2012-2022г и Национална концепция за пространствено развитие, 2013-2025г), района за планиране (Южен централен район за планиране, до 2020г). Цели се прилагането на интегриран подход на планиране, което ще позволи да се обвържат прилаганите от държавата мерки с целите и приоритетите на териториалните общности.
3. Част от целите на проекта са с пряка екологична насоченост, в това число:

3.1. Развитие и усъвършенстване на средата за обитаване;

3.2. Усъвършенстване на мрежата на социалната инфраструктура;

3.3. Развитие и усъвършенстване на производствената инфраструктура, в нейните два основни отрасъла – земеделие и промишленост, чрез осигуряване на необходимите за целта функционално-пространствени условия за екологично чисти производства;

3.4. Развитие и усъвършенстване на рекреативната инфраструктура, като се използват наличните екоресурси и ресурсите на недвижимото културно наследство и се създадат нови такива на цялата територия на общината;

3.5. Осигуряване на условия за опазване и социализация на обектите на културно- историческото наследство и природните забележителности;

3.6. Създаване на условия за доразвиване и изграждане на благоустройствената инфраструктура;

3.7. Осигуряване на оптимални екологични условия с оглед съхраняване на биоразнообразието с растителен и животински характер;

**4.** В ОУП и в Доклада за ЕО са представени конкретни устройствени предвиждания, насочени към опазване на околната среда и човешкото здраве в това число за:

4.1. Подземни и повърхностни води

В ОУПО Карлово не се предвижда разширяване на терените заети от водни площи. Запазва се предназначението на всички съществуващи водни площи и течения и не допуска тяхната промяна. С реализиране на ОУПО не се предвижда изграждане на хидротехнически съоръжения- диги, прагове, корекция на русла и др., с което биха се нарушили динамичните запаси на повърхностните и подземни води в района.

В нито едно от населените места на Община Карлово, с изключение на град Карлово няма изградена ПСОВ. С ОУП се предвижда реновиране на съществуващи канализационни системи и изграждане на ПСОВ за част от населените места. За опазване на подземните и повърхностните води се предлагат мероприятия като:

4.1.1. Изпреварващо изграждане на новата и реконструкцията на съществуващата водопроводна мрежа. Подмяна на съществуващите етернитови тръби на водопроводната мрежа със съвременни материали.

4.1.2. Съществуващата канализационна система на община Карлово е остаряла и се нуждае от частична подмяна и реконструкция. Физическото състояние на голяма част от канализационните тръби и съоръжения не е задоволително, изпълнени са предимно от бетонови тръби, които са с изтекъл амортизационен период. За селищата, в които няма изградена канализационна мрежа се предвижда отвеждането на отпадъчните води да е децентрализирано, т. е. чрез изграждане на малки локални пречиствателни станции и отпадъчните води от тях да се изпускат в най близко протичащата река.

4.2. Атмосферен въздух-

Както в повечето общини, основните източници на вредни емисии и в Община Карлово са битовото отопление с твърди горива, автотранспорта и местната промишленост. На база анализа на текущото състояние на компонента и очакваните промени след реализация на плана се очаква намаляване на емисии на замърсители в атмосферния въздух спрямо текущо състояние в района в резултат на използване на горива за отопление. Въздействието се определя като незначително, положително, пряко. Количественото определяне на замърсителите от битово отопление показва ниски стойности в годишен аспект.

Въздействието от използване на горива за отопление се определя като краткосрочно /сезонно/ с регионален мащаб. Напълно обратимо е, няма потенциал за натрупване на замърсителите в почви, върху растителност и в човешкия организъм. Не е необходимо прилагане на мерки за предотвратяване/ограничаване на въздействието.

4.3**.** Земи и почви:

С планираните нови устройствени зони се предвижда незначително намаляване на площите на земеделските земи – около 1,7 %. Намалението и увеличението на различните видове територии в структурата на ресурс на общинската територия е незначително. ОУПО създава устройствени условия за реализиране на социално-икономическите цели на развитието на общината с минимално неблагоприятно въздействие върху природния й поземлен ресурс. С планираните нови устройствени зони в ОУПО, засягащи земеделски земи не се засягат високопродуктвни земи (категория І до IV).

4.4. Опазване на биоразнообразието, защитените зони по реда на ЗБР и защитените територии по реда на Закона за защитените територии.

ОУПО не включва предвиждания, които да оказват преки въздействия върху биологичното разнообразие и такива свързани с пряко въздействие върху защитени растителни и животински видове. Рисковете за възникване на негативни въздействия се квалифицират като незначителни и допустими. Възможните отрицателни въздействия са с ограничената площ на влияние, обратимост в значителна степен и локалното действие. На база анализа са предложени мерки предвидени да предотвратят или намалят всички възможни отрицателни въздействия върху природни местообитания, защитени животински видове и техните местообитания.

4.5. Опазване на ландшафта -

За територията на община Карлово не са установени ландшафтни елементи, които да изискват по-висока степен на опазване от тази, която се постига от въведените до момента и предвидени с ОУП регламенти. ОУПО предвижда новите производствени зони да се разположат в близост до други съществуващи антропогенни структури, което позволява създаване на непрекъсната ландшафтна структура. Не се очакват последващи резки или постепенни изменения в структурата и функциите на ландшафтите.

4.6. Управление на отпадъците

Селските сметища, които са били използвани за наземно депониране на битови отпадъци до въвеждане в експлоатация на Регионално депо – Карлово, и терени, замърсени с отпадъци, са рекултивирани през 2008 г. Общината разполага със склад за съхранение на строителни отпадъци, който представлява бивша кариера. В проекта на ОУПО Карлово е предвидено урегулиране на зони със статут Пп1 (предимно производствени) в населените места гр. Карлово, село Дъбене, село Ведраре и село Марино поле. Урегулирането на такива територии е основа за бъдещо развитие на дейности по оползотворяване/обезвреждане на отпадъци.

4.7. Вредни физични фактори

На територията на общината няма регистрирани наднормени нива на шум или лъчения. Промишлените източници на шум не превишават допустимите нива на шум за производствени територии, в които са разположени. Те не се разглеждат като значими източници на шум в околната среда и не биха оказали въздействие върху жилищни територии, поради отдалечеността им от тях.

С ОУПО Карлово се създава устройствена основа за нови високотехнологични производствени зони (Пс) и предимно производствени зони (Пп1), в които е възможно да бъдат разрешени производствени дейности, емитиращи шум в околната среда. С ОУПО се предвижда доизграждане на зелена система, в т.ч. и нови зони за озеленяване Оз1, което допълнително ще намали въздействието от шумови емисии върху жилищните територии. В заключение може да се каже, че прилагането на ОУПО по отношение на физичните фактори ще има положителен ефект и няма да доведе до създаване на значими натоварвания от шум, вибрации и лъчения.

**5**. На територията на община Карлово има 13 защитени територии, изцяло или частично попадащи на територията й: Национален парк „Централен Балкан“, Резерват „Джендема”, Резерват „Стара река”, Резерват „Стенето”, Поддържан резерват „Богдан”, Защитена местност „Борсук кая”, Защитена местност „Върлишница”, Защитена местност „Невида”, Защитена местност „Средната поляна”, Защитена местност „Средногорец”, Защитена местност „Чивира”, Природна забележителност „Сучурум - водопад”.

**6**. Значителна част от територията на община Карлово попада в границите на защитени зони от мрежата Натура 2000. Части от общината попадат в следните зони: „Река Стряма“ BG0000429, „Средна гора“ BG0001389, „Средна гора” BG0002054, „Централен Балкан буфер“ BG0001493, „Централен Балкан буфер“ BG0002128 и „Централен Балкан “ BG0000494 (по двете директиви).

Предвиждания в землището на гр. Карлово, засягащи пряко защитени зони:

|  |  |  |
| --- | --- | --- |
| **Засегнати защитени зони:** | **Преки въздействия – засегнати територии** | **Площ** |
| BG0001493 | Нови жилищни устройствени зони | 38.88 дка |
| Нови производствени функции | 13.77 дка |
| BG0002128 | Част от нова устройствена зона Пп1 – Предим-  но производствена с обща площ 38.48 дка | Част от устройств.на зона с площ 30.35  дка |
| BG0002128 | Част от нова устройствена зона Жм1 – Жилищ-  на територия, разположена между урбанизираните територии на Карлово и кв. Сушица. | 302.80 дка  Общо части от  167 имота |
| Части от имоти, попадащи в устройствени зони  Жм1 по границата на ЗЗ. | 1.43 дка. Общо  части от 167 имота |

Представеният Доклад за оценка степента на въздействие на върху предмета и целите на защитени зони е оценен положително. Докладът е представен на обществен достъп по смисъла на чл. 25 от Наредбата за условията и реда за извършване на оценка за съвместимост на планове, програма, проекти и инвестиционни предложения с предмета и целите на опазване на защитените зони. В едномесечния срок за достъп в РИОСВ Пловдив не са постъпили писмени мотивирани становища от заинтересовани лица, или становища, в които да е предоставена нова информация, различна от тази в Доклада за ОС.

**7.** Резултатите от анализа и оценката на въздействието върху околната среда и човешкото здраве показват, че като цяло планът е ориентиран към осигуряване на устройствени условия за екологосъобразно развитие на общинската територия.

7.1.При оценката на потенциалните въздействия на предвидените с ОУП дейности са разгледани възможните последици (преки, непреки, кумулативни, краткосрочни, средносрочни, дългосрочни, постоянни, временни, положителни, отрицателни) и е оценена степента на въздействие от реализирането на Плана. Въздействието по отношение на атмосферния въздух, водите, земите и почвите, геоложката основа, ландша7

7.2. Планът не води до негативни ефекти за здравето на населението, като в предвижданията за урбанистичното развитие липсват производства и други дейности, които биха представлявали заплаха за здравето на населението. Зоните за икономическо развитие са предимно за малки предприятия с насоченост хранително-вкусова промишленост и са предвидени основно върху вече усвоени територии. Предвижданите качествени изменения в характеристиката на жилищния фонд и техническата благоустроеност (изграждане и доизграждане на съществуващата канализационна система, изграждане на ПСОВ, подмяна и реконструкция на водопроводната мрежа), екологосъобразно управление на формираните битови и други отпадъци са гаранция за повишаване стандарта на обитаване.

**8**. При анализите в екологичната оценка, като вариант е разгледана и „нулева алтернатива”, при която следва продължение на настоящите процеси и тенденции за развитие на околната среда в общината без реализиране на ОУП. Заключенията при „нулевата алтернатива” са, че при нея не се постига подобряване състоянието на околната среда и човешкото здраве. Неприлагането на ОУП ще запази тенденциите на фрагментарност при решаване на проблемите на отделните компоненти и фактори на околната среда без йерархична обвързаност. Ще продължи поединичната промяна на предназначението на ценни земеделски и горски имоти, няма да бъдат създадени условия за разнообразяване на формите на туризма и съответно ще продължи претоварването на природните рекреационни ресурси.

**9**. В резултат на провеждането на консултациите и общественото обсъждане на доклада за екологичната оценка не са постъпили възражения или отрицателни становища от заинтересовани лица. Информацията и препоръките, получени от БД ИБР Пловдив, РИОСВ Пловдив и РЗИ Пловдив в хода на консултациите са взети под внимание в Доклада за ЕО и предвидените мерки. Представени са положителни становища от РЗИ Пловдив, „ВиК“ ЕООД Пловдив, БД ИБР Пловдив.

**10.** В резултат на извършената екологичната оценка на предложения Предварителен проект за Общ устройствен план на община Карлово, констатациите на независимите експерти са, че:

Реализацията на Общия устройствен план на община Карлово ще окаже трайно във времето, основно положително въздействие върху компонентите на околната среда и здравето на населението. Планът създава условия за постепенно подобряване на състоянието на средата и на качеството на живот и осигурява условия за устойчив характер на развитието на територията на общината и землището й, при изпълнение на предложените мерки за минимизиране на отрицателните въздействия върху компоненти на околната среда.

**и при следните мерки:**

**I.** **Мерки за предотвратяване, намаляване или възможно най-пълно отстраняване на предполагаемите необлагоприятни последствия от осъществяването на Общия устройствен план на Община Карлово:**

**А. Общи**

* Бъдещи инвестиционни предложения/планове, програми или проекти в обхвата на плана, за които се изисква провеждането на процедура по ОВОС/ЕО (по реда на глава шеста от ЗООС) и оценка на степента на въздействие с предмета и целите на опазване на защитените зони (по реда на ЗБР), да се одобряват по реда на съответния специален закон само след постановяване на съответния акт за съгласуване от РИОСВ Пловдив и при съобразяване с препоръките от извършените оценки.
* Групите планове, програми и инвестиционни предложения, произтичащи от Общият устройствен план, да бъдат съобразени спрямо:

- забраните и ограниченията при експлоатацията на санитарно-охранителните зони около водоизточниците и съоръженията за питейно-битово водоснабдяване - режимите на зоните за защита на водите, определени по чл. 119а от Закона за водите;

- изискванията за здравна защита на селищната среда.

- Спазване режимите и дейностите, определени със заповедите за обявяване и плановете за управление на защитените територии и защитените зони в границите на общината.

**Б. При прилагането на ОУП на община Карлово да се изпълняват следните мерки и условия, които да бъдат включени в Правилата за прилагане на плана:**

* Да не се допуска изработване на ПУП в устройствени зони Зз1 за инвестиционни предложения за строителство на ветрогенератори до изтичане срока на действие на Националния план за действие с енергията от ВЕИ 2011-2020г., предвид Становище по екологична оценка № 1-2/2012г. на МОСВ, с което той е съгласуван.
* Да се осигури спазването на изискването за минимално озеленяване за отделните устройствени зони.
* При изграждането и експлоатацията на нови производствени обекти, класифицирани като предприятие/съоръжение с висок или нисък рисков потенциал, да се отчита близостта им до обекти с обществено предназначение.
* Одобряването на бъдещи инвестиционни проекти в обхвата на защитените зони да става на основание проект за озеленяване, с предвидени в него само местни за района растителни видове.
* За всички бъдещи дейности, засягащи води и водни обекти да се провеждат необходимите процедури за водовземане и/или ползване на воден обект по реда на Закона за водите.
* Ремонт на амортизираните водопроводи с оглед намаляване на загубите във водопроводната мрежа.
* Изграждане на ПСОВ и довеждащите колектори към тях, както и завършване на частично изградените канализационни мрежи, проектиране и изграждане на нова такава. Премахване на нерегламентирани зауствания на отпадъчни води в повърхностни водни обекти.
* Да не се допуска заустване на непречистени отпадъчни води в подземните водни тела. При изграждане на нови промишлени предприятия да се изграждат и необходимите локални ПСОВ.
* В свлачищни зони външните водоснабдителни и канализационни отклонения да се изграждат при спазване изискванията за строителство в свлачищни терени.
* Нарастването на бъдещото водоползуване да бъде съобразено с предвижданията на Плана за управление на речните басейни.
* При реализирането на отделни ПУП да не се допускат дейности, нарушаващи естественото състояние и проводимостта на реките в обхвата на плана. Да не се разрешава разполагането на жилищни или стопански постройки в заливаемите ивици или използуването им за депа за земни и скални маси.
* Ограничаване риска от наводнения, при нужда чрез корекция на речни корита, изграждане на система от охранителни канали и канавки за скатовите води.
* При изграждане на брегоукрепителни съоръжения, да се прилагат екологосъобразни методи и решения, които биха нарушили в по-малка степен естествения ландшафт на бреговите ивици.
* Отнемането, съхраняването и оползотворяването на хумусния слой от почватав застрояваните терени е задължителна мярка за компенсиране в известна степен на загубата на земеделски земи. Да се определят площадки за хумусни депа в рамките на ОУП.
* Управлението на битовите и строителните отпадъци, формирани на територията на общината да се извършва съгласно изискванията на Закона за управление на отпадъците и Наредбата за управление на строителните отпадъци. Да се изготви интегрирана система за управление на отпадъците на територията на Общината
* Да се отредят подходящи терени за контролирано съхранение на оборски тор и депониране на сгурията от отоплителните съоръжения на твърдо гориво.
* Обектите за ВЕИ и в частност ползването на слънчевата енергия за задоволяване на част от енергийните битови и производствени нужди да става без засягане естествени местообитания и плодородни земеделски земи. Приоритетно да бъдат усвоявани покривните пространства в промишлените зони и складовите бази.
* Елементите на техническата инфраструктура да се проектират и изграждат преди реализирането на жилищни и обществени сгради в предвидените с ОУП жилищни, курортни и вилни зони. Да се предвижда приоритетно газифициране на производствените и жилищните зони.
* Да се осигури спазването на националната нормативна уредба във връзка с културно-историческото наследство (включително ратифицираните от България международни конвенции в тази сфера).

**II. Мерки за наблюдение и контрол при прилагането на Общия устройствен план на Община Карлово**

1. За всяка календарна година Общината да изготвя доклад по прилагането на плана, включително на мерките за предотвратяване, намаляване или отстраняване на екологичните щети в резултат на прилагането на плана, който да представя в РИОСВ не по-късно от 30 март на всяка следваща година.

2. Докладът по наблюдение и контрол на въздействието върху околната среда да се включва в ежегодните доклади за изпълнение на ОУП по реда на чл. 127, ал. 9 от ЗУТ.

3. Наблюдението и контролът да се извършват въз основа на следните мерки и индикатори:

|  |  |  |  |
| --- | --- | --- | --- |
| **Компоненти и фактори на**  **околната среда** | **мерки** | **Срокове**  **/период/** | **Отговорен**  **орган** |
| **Атмосферен въздух** | Контрол на емисиите на вредни вещества в атмосферния въздух от обекти и дейности с неподвижни източници. | Съгласно утвърдени планове за мониторинг | РИОСВ,  Производствени предприятия |
| Контрол по отношение на локализацията на нови производстве-  ни зони. | Постоянно | Община |
| Контрол върху експлоатацията на пречиствателните съоръжения за улавяне или обезвреждане на вредни компоненти в газовите и вентилационни потоци, изхвърляни в атмосферния въздух. | Постоянно | РИОСВ, Производствени предприятия |
| Контрол и управление на качеството на атмосферния въздух /КАВ / с оглед поддържане на нивата на замърсителите под установените норми. | Постоянно | РИОСВ  Община |
| **Повърхностни и подземни води** | Контрол на качествата на отпадъчни-  те води преди заустването им във водоприемника, съгласно условията в разрешителните, издадени по Закона за водите. | Постоянно | РИОСВ, БД ИБР |
| Контрол по отношение ограничения-  та в границите на СОЗ на водоизточници. | Постоянно | Басейнова дирекция,  РЗИ |
| Контрол върху работата на локалните пречиствателни съоръжения на промишлените предприятия и населените места. | Непрекъснато | Оператор,  РИОСВ, БД ИБР- Пловдив |
| Наблюдение на локализираните места от повърхностните водни обекти с  риск от наводнение. | постоянно | Община,  БД ИБР –  Пловдив |
| **Биологично разнообразие** | Наблюдение и контрол по спазване на мерките за намаляване и отстранява-  не на отрицателните въздействия върху биологичното разнообразие и  ЗТ, посочени в доклада за екологична оценка. | Постоянно | Община |
| **Ланшафт, земи и почви** | Наблюдение на промените в ландшафта и облика на урбанизираните територии. | Постоянно | Община |
| Мониторинг на плодородния почвен слой. | Постоянно | Община |
| Наблюдение на местата с най-голям  риск от ерозия и набелязване на  конкретни залесителни мероприятия | Постоянно | Община  ОД „Земеделие“  Пловдив |
| Контрол върху местата за депонира-  не на земна и скална маса. | Постоянно | Община |
| Мониторинг и контрол на съхраняването на опасни агрохимич-  ни вещества (пестициди и др.). | Постоянно  Проектиране, експлоатация | Община  РИОСВ  Община |
| **Физични фактори,**  **Шум** | 1. Контрол при:  1.1.Изготвяне на проекти за  нови транспортни отсечки с цел отчитане на фактора „шум” и постигане на хигиенно санитарната норма.  1.2.Изготвяне на проекти  на шумозащитни съоръжения около автомобилни трасета с най-интензив-  ни транспортни потоци, около  жп линиите, минаващи през и пок-  рай жилищни зони. | Проектиране  Съгласно действуваща методика | Община,  РИОСВ |
| **Опасни химични вещества** | Осъществяване на контрол при планиране на разположението на  нови предприятия и /или съоръжения | Постоянно | Община  РИОСВ |
| **Отпадъци** | Наблюдение и контрол  на нерегламентирано депониране  на отпадъци и съответни мерки за тяхното премахване. | Постоянно | РИОСВ  Община |
|  |  |  |
| Контрол относно дейностите, свърза-  ни със системата за разделно сметосъбиране. | През периода  на реализира-  не на ОУП | Община |
| Контрол във връзка с дейностите с отпадъци, включени в разрешителните документи по ЗУО и тяхното актуализиране.  Наблюдение и контрол на дейностите по разделно събиране и съхраняване на битови биоразградими отпадъци.  Контрол на плановете за управление на строителни отпадъци по реда на чл. 11 от ЗУО.  Наблюдение и контрол по реда на дейностите по реда на чл.19 от ЗУО | Постоянно  Постоянно  Постоянно  Постоянно | община  РИОСВ  община  РИОСВ  община  РИОСВ  община  РИОСВ |
| **Културно-историческо наследство** | Наблюдения от археолози при строи­телство на терени, включени в Археологичната карта на България | При изкопни работи | Община  Районен исторически  музей |

При констатиране на неблагоприятни последствия върху околната среда да се предложат и предприемат своевременно мерки за възможното им отстраняване.

**Настоящото становище не отменя задълженията на Възложителя на плана по Закона за опазване на околната среда и други специални закони и подзаконови нормативни актове и не може да послужи като основание за отпадане на отговорността съгласно действуващата нормативна уредба по околна среда.**

**При промяна на плана, на Възложителя или на някое от обстоятелствата, при които е било издадено настоящето становище Възложителят/новият Възложител е длъжен да уведоми РИОСВ Пловдив в срок до 14 дни от настъпването на измененията.**

**Съгласно разпоредбата на чл.88, ал. 4 от ЗООС становището губи правно действие, ако в срок от 5 год.на влизането му в сила не е одобрен плана.**

**Становището може да бъде обжалвано чрез РИОСВ Пловдив пред Министъра на околна среда и водите и/или Административен съд Пловдив в 14-дневен срок от съобщаването му на заинтересованите лица по реда на Административно процесуалния кодекс.**

**Доц. Стефан Шилев…………………. …………………2019г. Директор на РИОСВ - Пловдив**